वॉशिंगटन: अमेरिका के एक सैन्य अधिकारी ने बताया कि ‘सीरियाई डेमोक्रेटिक फोर्सेस’ ने ‘द बीटल्स’ के नाम से जाने जाने वाले इस्लामिक स्टेट के आतंकवादी समूह के दो ब्रितानी सदस्यों को गिरफ्तार किया है. ‘द बीटल्स’ को बंधकों का सिर कलम करने वाले समूह के रूप में जाना जाता है. ‘सीरियाई डेमोक्रेटिक फोर्सेस’ को अमेरिका का समर्थन प्राप्त है. अधिकारी ने बताया कि अल शाफी अलशेख और अलेक्जेंडा एमोन कोटे को सीरिया में जनवरी में पकड़ा गया. ये दोनों लोग आईसी से उन चार सदस्यों में से हैं जिन्होंने अमेरिकी पत्रकारों जेम्स फोले और स्टीवन सोटलोफ तथा अमेरिकी सहायताकर्मी पीटर कासिग समेत दो दर्जन से अधिक लोगों को बंधक बनाकर उनके सिर कलम किए हैं.